Document ID: /roh_data/filtered/Billingualer_Corpus_interleaved-de-rm.jsonl.gz/1884

This is a text translated from German to Rumantsch Grischun.
Neue Studie untersucht Lehrermangel im Kanton Graubünden

Von einem Lehrermangel ist auch der Kanton Graubünden betroffen, allerdings weniger stark als die übrige Schweiz. Dies zeigt eine neue, vom Kanton in Auftrag gegebene Studie. Darin werden auch verschiedene mögliche Gegenmassnahmen vorgeschlagen. Die Bündner Regierung hat die Studie zur Kenntnis genommen und gleichzeitig das Erziehungs-, Kultur- und Umweltschutzdepartement beauftragt, die Ergebnisse bei zukünftigen Planungsarbeiten zu berücksichtigen.

In den Medien häuften sich in jüngster Vergangenheit Berichte über einen Mangel an Volksschullehrerinnen und Volksschullehrern. Auch im Kanton Graubünden wurden Stimmen laut, die einen gegenwärtigen Lehrermangel diagnostizieren oder einen zukünftigen Mangel befürchten. Vor diesem Hintergrund hat das Erziehungs-, Kultur- und Umweltschutzdepartement (EKUD) das Büro für arbeits- und sozialpolitische Studien (BASS) in Bern beauftragt, einen Bericht zum Thema Lehrermangel im Kanton Graubünden zu erstellen.

Die Ergebnisse dieser Studie liegen nun vor. Sie zeigen, dass es auf dem Bündner Arbeitsmarkt für Lehrpersonen derzeit einen Mangel gibt. So hat die Anzahl der Lehrpersonen, die auf Stellensuche sind, seit 2007 deutlich abgenommen. Die Studie weist nach, dass es im Mai 2010 sowohl auf der Primar- als auch auf der Sekundarstufe I nicht genügend stellensuchende Lehrpersonen hatte, um die offenen Stellen zu besetzen. Schwierigkeiten bei der Rekrutierung belegen auch die Einschätzungen von Schulleiterinnen und Schulleitern, welche in die Analyse eingeflossen sind. Eine Lücke besteht aktuell insbesondere an der Oberstufe, bei romanischsprachigen Lehrpersonen sowie bei Heilpädagoginnen und Heilpädagogen.

Lehrermangel in Graubünden weniger stark als in der übrigen Schweiz

Ebenso macht die Studie eine Prognose zum zukünftigen Lehrkräftebedarf und Lehrkräfteangebot im Kanton Graubünden. Um beurteilen zu können, ob es in Graubünden in Zukunft einen Lehrermangel gibt oder ob sich die Situation auf dem Arbeitsmarkt entspannen wird, wurde in der Studie eine Prognose des Angebots und des Bedarfs an Lehrpersonen in den Schuljahren 2010/11 bis und mit 2019/20 erstellt. Dies erfolgte unter bestimmten Annahmen zum Beschäftigungsgrad, zu den Austrittsraten, den Betreuungsquoten, den Studierendenzahlen sowie den Berufseintrittsraten.

Die Ergebnisse zeigen, dass der Deckungsgrad auf der Primarstufe für die Schuljahre ab jetzt bis und mit 2019/20 im Durchschnitt 64 Prozent betragen wird. Das heisst, dass 36 Prozent des Rekrutierungsbedarfs also nicht gedeckt sind. Auf der Primarstufe fehlen somit in der Periode 2010 bis 2019 im Durchschnitt 39 Lehrpersonen pro Jahr, was einem Anteil von 4 Prozent des durchschnittlichen Bestands an Primarlehrpersonen im Kanton Graubünden entspricht. Auf der Sekundarstufe I beträgt der Deckungsgrad über die gleiche Periode 92 Prozent, womit also 8 Prozent des zusätzlichen Bedarfs nicht gedeckt sind. Auf der Sekundarstufe I fehlen durchschnittlich 8 Lehrpersonen pro Jahr. Dies entspricht einem Anteil von 1 Prozent des Bestands an Lehrpersonen auf dieser Stufe.

Die Ergebnisse deuten darauf hin, dass die Lehrerlücke auf der Primarstufe in den nächsten 10 Jahren stärker ausfällt als auf der Sekundarstufe I. Dieses Resultat ist darauf zurückzuführen, dass die Schülerzahlen auf der Primarstufe ab dem Jahr 2015 wieder zunehmen und die Anzahl Lehrpersonen sinkt, die neu in den Bündner Arbeitsmarkt für Primarlehrpersonen eintreten.

Ein interregionaler Vergleich des zukünftigen Rekrutierungsbedarfs zeigt, dass der Kanton Graubünden bis 2019 jedoch einen geringeren Rekrutierungsbedarf aufweist, als dies in der Region Ostschweiz (inkl. Zürich) und in der gesamten Schweiz der Fall ist.

Verschiedene Gegenmassnahmen möglich

Die Studie schlägt verschiedene Massnahmen gegen den drohenden Lehrermangel vor. Eine kostengünstige Möglichkeit, um das Angebot an Lehrpersonen kurzfristig zu erhöhen, ist die Rekrutierung von Wiedereinsteigerinnen und Wiedereinsteigern. Möglich ist auch eine Flexibilisierung des Rentenalters nach oben, wobei Lehrpersonen mit entsprechenden Arbeitszeitmodellen dazu motiviert werden könnten, später in Pension zu gehen. Ausserdem schlägt die Studie vor, die Einführung eines Lehrgangs für Quereinsteiger zu prüfen. Hier muss aber abgeklärt werden, ob im Kanton Graubünden überhaupt eine genügend grosse Nachfrage nach einer solchen Ausbildung besteht.

Um das Angebot an Lehrpersonen längerfristig zu erhöhen, werden in der Studie ebenfalls verschiedene Massnahmen vorgeschlagen. Neben der Überprüfung der Lehrerlöhne könnte die Unterstützung von Lehrpersonen verstärkt werden. So vermag eine gute Begleitung und Unterstützung von Neueinsteigerinnen und Neueinsteigern die Austrittsrate zu senken beziehungsweise die Berufsverweildauer zu erhöhen. Des Weiteren könnten die Schulleitungen, die für Lehrpersonen eine wichtige Unterstützungs- und Entlastungsfunktion wahrnehmen, mit einem höheren Arbeitspensum ausgestattet werden. Ein spezifisches Problem des Kantons Graubünden ist schliesslich das geringe Angebot an romanischsprachigen Lehrkräften und deren teilweise mangelnde Sprachkompetenzen. Entsprechende Weiterbildungsmassnahmen zur Erhöhung der Sprachkompetenz könnten dieses Problem entschärfen.

Ergebnisse werden bei Planungsarbeiten berücksichtigt

Die Regierung hat das Erziehungs-, Kultur- und Umweltschutzdepartement nun beauftragt, die Ergebnisse der Studie bei zukünftigen Planungsarbeiten zu berücksichtigen. Ebenso soll die Pädagogische Hochschule Graubünden als direktbetroffene Ausbildungsinstitution die Ergebnisse in die Ausgestaltung ihrer Aus- und Weiterbildungsangebote einbeziehen. Die Studie wird auf der Internetseite des Amts für Volksschule und Sport unter

www.avs.gr.ch

veröffentlicht.

Auskunftsperson:

Regierungspräsident Claudio Lardi, Vorsteher Erziehungs-, Kultur- und Umweltschutzdepartement, Tel. 081 257 27 01

Gremium: Regierung

Quelle: dt Standeskanzlei Graubünden

13.12.2010
In nov studi analisescha la mancanza da persunas d'instrucziun en il chantun Grischun

D'ina mancanza da persunas d'instrucziun è pertutgà er il chantun Grischun, dentant main ferm ch'il rest da la Svizra. Quai mussa in nov studi ch'è vegnì fatg per incumbensa dal chantun. Il studi propona er differentas cuntramesiras pussaivlas. La regenza grischuna ha prendì enconuschientscha dal studi. A medem temp ha ella incumbensà il departament d'educaziun, cultura e protecziun da l'ambient da resguardar ils resultats en las lavurs da planisaziun futuras.

Las medias han purtà l'ultim temp pli e pli savens rapports davart ina mancanza da persunas d'instrucziun da la scola populara. Er en il chantun Grischun hai dà vuschs che diagnostitgeschan ina mancanza actuala da persunas d'instrucziun u che teman ina mancanza en l'avegnir. Sut quest aspect ha il departament d'educaziun, cultura e protecziun da l'ambient (DECA) incumbensà il biro per studis sociopolitics e da lavur (BASS) a Berna da far in rapport davart la mancanza da persunas d'instrucziun en il chantun Grischun.

Ils resultats èn ussa avant maun sco studi e mussan ch'igl ha actualmain ina mancanza sin il martgà da lavur grischun per persunas d'instrucziun. Uschia è il dumber da persunas d'instrucziun che tschertgan ina plazza sa reducì cleramain dapi l'onn 2007. Il studi cumprova ch'i n'aveva il matg 2010 betg avunda persunas d'instrucziun che tschertgavan ina plazza per pudair occupar las plazzas libras tant sin il stgalim primar sco er sin il stgalim secundar I. Difficultads tar la recrutaziun mussan er las valitaziuns ch'èn vegnidas fatgas da las direcziuns da las scolas e ch'èn vegnidas integradas en l'analisa. Ina largia exista actualmain en spezial sin il stgalim superiur, tar las persunas d'instrucziun rumantschas sco er tar las pedagogas curativas e tar ils pedagogs curativs.

La mancanza da persunas d'instrucziun en il Grischun è pli pitschna ch'en il rest da la Svizra

Il studi fa er ina prognosa davart il basegn futur e davart la purschida futura da persunas d'instrucziun en il chantun Grischun. Per pudair giuditgar, sch'i dat ina mancanza da persunas d'instrucziun u sche la situaziun sin il martgà da lavur sa revegn en l'avegnir en il Grischun, è vegnida fatga ina prognosa da la purschida e dal basegn da persunas d'instrucziun per ils onns da scola 2010/11 fin e cun 2019/20. Questa prognosa parta da tschertas supposiziuns en quai che reguarda il grad d'occupaziun, las quotas d'extrada, las quotas d'assistenza, il dumber da studentas e da students sco er las quotas d'entrada en la professiun.

Ils resultats mussan ch'il grad da cuvrida sin il stgalim primar vegn ad importar en media 64 pertschient per l'onn da scola actual fin e cun l'onn da scola 2019/20. Quai vul dir che 36 pertschient dal basegn da recrutaziun n'è betg cuvrì. Sin il stgalim primar mancan pia en media 39 persunas d'instrucziun per onn entaifer ils onns 2010 fin 2019, quai che correspunda ad ina quota da 4 pertschient da la media da l'effectiv da persunas d'instrucziun da la scola primara en il chantun Grischun. Sin il stgalim secundar I importa il grad da cuvrida 92 pertschient entaifer la medema perioda, uschia che 8 pertschient dal basegn supplementar n'è pia betg cuvrì. Sin il stgalim secundar I mancan pia en media 8 persunas d'instrucziun per onn. Quai correspunda ad ina quota dad 1 pertschient da l'effectiv da persunas d'instrucziun sin quest stgalim.

Ils resultats mussan che la largia da persunas d'instrucziun vegn ad esser pli gronda sin il stgalim primar che sin il stgalim secundar I ils proxims 10 onns. Quest resultat è d'attribuir al fatg ch'ils dumbers da scolaras e da scolars sin il stgalim primar s'augmentan puspè a partir da l'onn 2015 e ch'il dumber da persunas d'instrucziun, che entran da nov en il martgà da lavur grischun per persunas d'instrucziun da la scola primara, sa reducescha.

Ina cumparegliaziun interregiunala dal basegn da recrutaziun futur mussa dentant ch'il chantun Grischun ha – fin l'onn 2019 – in basegn da recrutaziun pli pitschen che la regiun da la Svizra orientala (incl. Turitg) e che l'entira Svizra.

Differentas cuntramesiras pussaivlas

Il studi propona differentas mesiras cunter la mancanza smanatschanta da persunas d'instrucziun. Ina pussaivladad favuraivla per augmentar a curta vista la purschida da persunas d'instrucziun è quella da recrutar persunas d'instrucziun che turnan puspè en scola. In'autra pussaivladad è quella da flexibilisar la vegliadetgna da pensiun vers ensi: cun agid da models correspundents dal temp da lavur pudessan las persunas d'instrucziun vegnir motivadas d'ir pli tard en pensiun. Ultra da quai propona il studi d'examinar ina scolaziun per persunas che derivan d'autras professiuns. Qua stoi dentant vegnir examinà, sche la dumonda per ina tala scolaziun è insumma gronda avunda en il chantun Grischun.

Per augmentar la purschida da persunas d'instrucziun a lunga vista propona il studi medemamain differentas mesiras. Ultra da l'examinaziun dals salaris da las persunas d'instrucziun pudess vegnir meglierà il sustegn da las persunas d'instrucziun. Uschia po in bun accumpagnament e sustegn da las persunas che cumenzan a dar scola reducir la quota d'extradas resp. augmentar il temp d'activitad en la medema professiun. Plinavant pudessan las direcziuns da las scolas, che adempleschan ina funcziun da sustegn e da distgargia impurtanta per las persunas d'instrucziun, vegnir dotadas cun in pensum da lavur pli grond. In problem specific dal chantun Grischun è la finala la pitschna purschida da persunas d'instrucziun rumantschas e lur cumpetenzas linguisticas per part manglusas. Mesiras correspundentas da furmaziun supplementara per augmentar la cumpetenza linguistica pudessan sminuir quest problem.

Ils resultats vegnan resguardads en las lavurs da planisaziun

La regenza ha ussa incumbensà il departament d'educaziun, cultura e protecziun da l'ambient da resguardar ils resultats dal studi en las lavurs da planisaziun futuras. Sco instituziun da scolaziun ch'è pertutgada directamain duai er la scola auta da pedagogia dal Grischun integrar ils resultats en la concepziun da sias purschidas da scolaziun e da furmaziun supplementara. Il studi vegn publitgà sin la pagina d'internet da l'uffizi per la scola populara ed il sport sut

www.avs.gr.ch

.

Infurmaziuns:

president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: regenza

Funtauna: rg chanzlia chantunala dal Grischun

13.12.2010